Under hele oppveksten følte han seg annerledes. Han var ikke som de andre guttene, og foretrakk heller å sitte inne med tegnesakene sine. Å komme ut som homofil var aldri et alternativ, da dette ville ført til utstøtelse og skam over familien. Homofile i Sudan blir sett på som kriminelle og syndere. Dette var en vanskelig epoke, og han brukte mye tid på å be for å prøve å endre sin legning. Jo eldre Umar ble, jo vanskeligere ble det å distansere seg fra sin seksuelle legning. Ønsket om å kunne være seg selv ble sterkere og sterkere.